Ытыктабыллаах дьоммут, күндү доҕотторбут Варвара Афанасьевна, Александр Николаевич Ивановтар Ыал! 

Бүгүн эһиги Ыал Аҕа Баһылыга Александр Николаевич Күн Сирин көрбүт үөрүүлээх, үрдүк үбүлүөйдээх үтүө бэлиэ күнүнэн бука барыгытыгар итии истиҥ эҕэрдэ!
Александр Николаевич Үрдүк Айыылартан сүктэриллибит, өбүгэлэриттэн бэриллибит үрдүк аналын чиэстээхтик толорбутун уонна толоро сылдьарыттан биһиги бары астынабыт, үөрэбит,киэн туттабыт. 
Кини саха омук күүһүн- уоҕун, дьулуурун, эт- сиин өттүнэн , тустуук быһыытынан мээнэ киһи үтүктүбэт чыпчаалларын, сатабылларын Аар Саарга, Аан Дойдуга, киһи аймахха көрдөрүөхтээх, биллэриэхтээх аналын олус бэркэ, өтөрүнэн хатыламмат гына толордоҕо!
Александр Орто Дойдуга кэлбит аналын толороругар, ситиһии чыпчаалларыгар тахсарыгар биллэн турар эһиги Ыал бигэтэ, кэргэн-ийэ киһи кыһамньыта, уҕараабат таптала сүҥкэн оруолу ылбыта саарбахтаммат. 
Эһиги Ыал өрөгөйдөөх күнүгэр биһиги ыалтан өссө төгүл төлөннөөх эҕэрдэ!
Барыта этэҥҥэ буолуохтун.
Зоя, Федот Тумусовтар ыал
Москуба к. 2021 с.
