Оҕом барахсан, күндү баар- суох кыыһым Машенька, Каракуня-Маракуня! Күн Сирин көрбүт үтүө күҥҥүнэн итии истиҥ эҕэрдэ!
Оо, оччотооҕуга Күн- дьыл барыта, Аар Айылҕа бүтүннүү Чыҥыс Хаан Ыйааҕынан, Одун Хаан оҥоһуутунан Эн курдук Кэрэ Кыыс оҕото, киһи диэн үтүөтэ биһиги ыалга ананан кэлэн иһэрэ ыраахтан дорҕоон буолан иһиллибитэ, чугастан үтүө сытынан биттэммитэ, тэйиччи кэрэ көстүүлэринэн көрүүлэммитэ. Өбүгэлэрбит төрүт сирдэрэ- уоттара үөрэ-көтө Байанай бэлэҕин утары ууммутттара...
Бэбээрэн, ытаан-ыллаан, күлэн- үөрэн Эн биһиги ыалга Араҥаччы Аанньал буолан киирбитиҥ номнуо 33 сыл буола охсубут.
Эн мантан инньэ силигиҥ ситэн, сирдээҕи олох сиэдэрэйин, байылыатын, дьолун- соргутун астына ыймахтыыр кэмнэриҥ үүнэллэр.
Барыта этэҥҥэ буолуохтун, Күн уота сылыттын, сиккиэр тыал көмөлөстүн, Айылҕа амсаттын, дьол-соргу тосхойдун! ........ Аҕаҥ......... Сөдүөт
